অর্থমন্ত্রীর নাম করেননি মাল্য। কিন্তু তড়িঘড়ি ফেসবুকে বিবৃতি দিয়েছেন অরুণ জেটলি। মাল্য যে সংসদে এক বার তাঁর সঙ্গে দেখা করেছিলেন সে কথা স্বীকার করলেও জেটলির দাবি, মাল্যের ‘ভাঁওতা’-য় কান দেননি। কংগ্রেস সভাপতি রাহুল গাঁধী বলেছেন, ‘‘লন্ডনে মাল্য গুরুতর অভিযোগ করেছেন। প্রধানমন্ত্রীর উচিত এখনই নিরপেক্ষ তদন্তের নির্দেশ দেওয়া। তদন্ত চলাকালীন অরুণ জেটলির অর্থমন্ত্রীর পদ থেকে সরে দাঁড়ানো উচিত।’’